
	1.
	Rīkojuma projekts
 Projekta “Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta” pase
	Iebildums
1. Aicinām sagatavot rīkojuma projekta pielikumu (projekta pase) atbilstoši precizētajai pases veidnei, kas publicēta Viedās administrācijas un reģionālās attīstības tīmekļvietnē - https://www.varam.gov.lv/lv/ikt-risinajumu-un-pakalpojumu-attistiba-un-iespeju-radisana-privatajam-sektoram.
2. Lūdzam papildināt projekta pases 2.2.sadaļā saistīto plānoto projektu uzskaitījumu ar 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projektu “Informācijas tehnoloģiju infrastruktūras pilnveidošana”.
3. Projekta pases 3.1. sadaļā lūdzam pārformulēt projekta mērķi, lai tas viennozīmīgi ietvertu informāciju arī par Kriminālistikas pārvaldes ekspertīžu laboratorijas informācijas sistēmas (ELIS) attīstību, kas tai skaitā ietver, programmatūras funkcionalitātes izstrādi un integrāciju ar E-lietas platformu. Vēršam uzmanību, ka projekta mērķi jānoformulē skaidri un precīzi, t.i. to sasniegšanai ir jābūt izmērāmai, lai projektam beidzoties var pārbaudīt, vai tas ir sasniegts.
4. Aicinām pārskatīt projekta pases 3.3.sadaļā “Projekta ieguvumi” un 3.4.sadaļā “Projektā sasniedzamie rezultāti” iekļauto informāciju, norādot konkrētus un izmērāmus rādītājus, kas tiks sasniegti, īstenojot šo projektu. Saskaņā ar projekta pases 2.2.punktā sniegto informāciju, ELIS izveide veikta Eiropas Savienības Iekšējā drošības fonda 2014 – 2020 Nacionālās programmas aktivitātes “Kriminālistikas pārvaldes kapacitātes stiprināšana” ietvaros projekta Nr. VP/IDF/2018/6 “Kriminālistikas pārvaldes ekspertīžu laboratorijas informācijas sistēmas (ELIS) izveide” ietvaros un ELIS funkcionalitātes pilnveide tiks veikta šī projekta ietvaros. Vēršam uzmanību, ka sasniedzamiem rādītājiem ir jābūt tieši saistītiem ar šī projekta mērķi un šajā projektā plānotajām darbībām. Tāpat lūdzam norādīt arī projekta ieguvumu esošo vērtību jeb bāzes līmeni.
5. Lūdzam projekta pases 3.4. sadaļā atšifrēt un precizēt sasniedzamo vērtību, ņemot vērā, ka projekta īstenošanā iesaistītās iestādes ir Valsts policijas Galvenās kriminālpolicijas pārvaldes Kriminālistikas pārvaldes Ekspertīžu birojs, Tiesu administrācija, Latvijas Republikas prokuratūra, Valsts tiesu ekspertīžu birojs, Valsts robežsardzes Ekspertīžu dienests, Nacionālais psihiskās veselības centrs un norādīt tās arī projekta pases 5.2.sadaļā, ņemot vērā, ka šīs iestādes tiek ieskaitītas rādītājā "jaunu un modernizētu publisko digitālo pakalpojumu, produktu un procesu lietotāji". Vienlaikus aicinām paredzēt projektā sasniedzamos rezultātus, kas izriet no projektā plānotajām darbībām atbilstoši 04.06.2024 MK noteikumos Nr. 338 par 1.3.1.1. pasākuma īstenošanu definētajām atbalstāmajām darbībām.
6. Ņemot vērā aktualizēto projekta pases veidni projekta pasē (3.3.sadaļā) jāietver projekta lietderības galvenos aspektus un to sasniegšanas detalizētu pamatojumu, izsakot tos ar Projekta ieguvuma rādītājiem (KPI), kā tas paredzēts VARAM izstrādātās projekta pases veidlapas veidnē un norādīt atbildīgo institūciju par rādītāju sasniegšanu.
7. Aicinām projekta pases 4.1.sadaļu papildināt ar galvenajām izmaksu grupām un tām paredzēto izmaksu apmēru, atbilstoši anotācijas (ex-ante) 6.2. sadaļā “Detalizēts izdevumu aprēķins” norādītajam.
8. Aicinām projekta pases 5.2.sadaļu papildināt ar plānoto risinājuma lietotāju veidu (atšifrējums pa lietotāju grupām).
9. Aicinām salāgot projekta pases 5.3.sadaļu ar anotācijā norādīto, ka "pilnveidojot ELIS funkcionalitāti, ar ELIS varētu strādāt arī Valsts tiesu ekspertīžu birojs (VTEB), VSIA “Nacionālais psihiskās veselības centrs” un Valsts Robežsardzes Ekspertīžu dienests". Aicinām saskaņot informāciju par ELIS koplietošanas pakalpojuma lietotāju (institūciju) skaitu un nosaukumiem, kā arī izvērtēt, vai būtu papildināma informācija projekta pases 3.2., 3.4. un 5.2.sadaļā.
10. Aicinām projekta pases 5.4.sadaļā pārskatīt termiņu datu kopu pieejamībai, ņemot vērā, ka projekta īstenošana plānota indikatīvi līdz 2029.gada 3.ceturksnim.
11. Projekta pases 6.sadaļas 4.rindkopā: "Procesu pārvaldības centralizēta digitalizēšana veicinās laika ietaupījumu un mazāku kļūdaini ievadītas informācijas un dokumentu skaitu [..]" lūdzam papildināt aprakstu, skaidrāk norādot informāciju par otras paralēlās informācijas sistēmas izstrādi. Ja tā ir esoša sistēma, kas nefunkcionēs, tad tie būtu ietaupījumi valstij. Bet, ja paralēlā sistēma nemaz nepastāv, nav skaidrs, kādēļ tiek pieņemts, ka nākotnē vajadzētu divas paralēlās IT sistēmas, turklāt ar dārgāku uzturēšanu nekā šobrīd plānotajai IT sistēmai. Nav arī saprotams, kā izveidojās skaitlis 437000, jo saskaitot uzturēšanas izmaksas un norādītās izstrādes izmaksas, izdalot ar 12 gadiem, iegūst vidēji 198000 euro/gadā. Lūdzu papildināt aprakstu, norādot reāli iespējamos sociālekonomiskos ieguvumus sabiedrībai un sistēmas lietotājiem, un sniedz to aprēķinu un pamatojumu.
12. Lūdzam salāgot projekta pases 6.sadaļā un anotācijā norādīto informāciju attiecībā uz nepieciešamajām uzturēšanas izmaksām, proti, anotācijas 3.sadaļā ir norādīts, ka katru gadu uzturēšanas izmaksas indikatīvi 144 000 euro apmērā. 
13. Ņemot vērā, ka projekta pases 7.sadaļā minēts, ka projekta pārvaldība tiks nodrošināta, piemērojot trīs līmeņu projekta pārvaldības struktūru (projekta uzraudzības padome, projekta uzraudzības komisija un projekta darba grupa), lūdzam papildināt 7.sadaļu ar informāciju par to funkcijām un projekta uzraudzības komisijas un projekta darba grupas sastāvu, lai administratīvā sloga mazināšanas un resursu efektīvas izlietošanas nolūkā nodrošinātu, ka to funkcijas savstarpēji nepārklājas.
14. Projekta pases 2.2.sadaļā finansējuma saņēmējs apliecina, ka nepastāv dubultā finansējuma risks ar īstenošanā esošajiem un īstenotajiem projektiem, kuru ietvaros tika izstrādāti vai attīstīti IKT risinājumi un koplietošanas pakalpojumi vai kuriem tiek plānota turpmāka attīstība.  Vienlaikus 7.sadaļā projekta mērķu sasniegšanai un rezultātu ilgtspējai norādīts potenciāls finansējuma pārklāšanās risks. Lūdzam sniegt papildu skaidrojumu par minētā riska iespējamību. Vienlaikus lūdzam izvērtēt, vai šāds risks iekļaujams potenciālo risku uzskaitījumā - aicinām detalizēti vērtēt un identificēt iespējamos riskus savlaicīgi, t.sk. projekta īstenošanas sākotnējā posmā, un veikt visus nepieciešamos pasākumus to mazināšanai, lai novērstu neatbilstoši veikto izdevumu rašanās risku. 
Piedāvātā redakcija
-
	Regīna Vigula (CFLA)

	2.
	Rīkojuma projekts
 Projekta “Kriminālistikas pārvaldes ekspertīžu laboratorijas informācijas sistēmas (ELIS) attīstība, 2. kārta” pase
	Priekšlikums
Pases projektā 6.sadaļā "Izmaksu un ieguvumu analīze" ir norādīts, ka "projekta īstenošana neparedz būtisku darbinieku skaita palielinājumu", savukārt anotācijas 3. sadaļā "Tiesību akta projekta ietekme uz valsts budžetu un pašvaldību budžetiem" ir atrodama informācija, ka "projekta izpildi nodrošinās ar esošajām amata vietām". Lūdzam atbilstoši precizēt pases projektu, norādot, ka papildu amata vietas nav plānotas. 

 
Piedāvātā redakcija
-
	Jevgēnijs Burovs (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 1.3.sadaļā pie jautājuma "Vai ir izvērtēts prasību un izmaksu samērīgums pret ieguvumiem?" aicinām atsaukties uz projekta pases 6.punktā minētajiem rezultātiem, kurā tiek vērtēts projekta izmaksu samērīgums pret ieguvumiem.
Piedāvātā redakcija
-
	Regīna Vigula (CFLA)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotācijas 1.3.sadaļu, definējot un atšifrējot projektā iesaistītos sadarbības partnerus.
Piedāvātā redakcija
-
	Regīna Vigula (CFLA)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai nodrošinātu, ka nepastāv nelikumīga komercdarbības atbalsta risks, lūdzam anotācijā skaidrot, vai informācijas un komunikācijas tehnoloģijas risinājumu izstrādes darbus veiks pakalpojuma sniedzējs, kas jau ir vai tiks atlasīts atklātā, pārredzamā, nediskriminējošā un konkurenci nodrošinošā procedūrā, lai izslēgtu komercdarbības atbalsta sniegšanu pakalpojuma sniedzēju līmenī.
Ja tiek konstatēts, ka projekta ietvaros atbalsts tiek sniegts saimnieciskai darbībai projekta finansējuma saņēmējam un tas kvalificējas kā komercdarbības atbalsts, lūdzam ņemt vērā, ka 1.3.1.1. pasākuma ""IKT risinājumu un pakalpojumu attīstība un iespēju radīšana privātajam sektoram"  ietvaros komercdarbības atbalsts nav paredzēts.
Piedāvātā redakcija
-
	Sarma Liepa (FM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā, ka projektā paredzēta fizisko personu datu apstrāde, lūdzam anotācijas 8.1.13. apakšsadaļā sniegt detalizētāku skaidrojumu un datu apstrādes pamatojumu, kā arī aicinām izvērtet iespēju saskaņot rīkojuma projektu ar Datu valsts inspekciju.
Piedāvātā redakcija
-
	Kristīne Mežale (FM)

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Aicinām papildināt anotācijas 3.sadaļas 6.punktu, norādot arī valsts budžeta finansējumu.

Piedāvātā redakcija
-
	Regīna Vigula (CFLA)

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Ministru kabineta (turpmāk - MK) rīkojuma projekta anotācijas 3. sadaļas 6. punktā un projekta pasē ir norādīts atšķirīgs provizoriski nepieciešamā finansējuma apmērs pēc projekta īstenošanas, kā arī nav sniegts detalizēts minēto izdevumu aprēķins. Lūdzam pārskatīt un savstarpēji salāgot MK rīkojuma projekta anotācijā un projekta pasē norādītos uzturēšanas izdevumu apmērus, kā arī papildināt projektu ar detalizētu uzturēšanas izdevumu aprēķinu.
 
Piedāvātā redakcija
-
	Inese Briede (FM)



